Συντεταγμένες: 3°04′00″S 37°21′33″E﻿ / ﻿3.0667°S 37.3592°E﻿ / -3.0667; 37.3592

Το Κιλιμάντζαρο
Το **Κιλιμάντζαρο** (Kilimanjaro ή Kilima-Ndjaro, προφέρεται Κιλιμαντζάρο) είναι το υψηλότερο βουνό της Αφρικής με ύψος 5.895 μέτρα. Βρίσκεται στη βορειοανατολική Τανζανία και πολύ κοντά στον Ισημερινό. Αποτελεί μεμονωμένο ηφαιστειογενή ορεινό όγκο με δύο κορυφές από τις οποίες η κορυφή Κίμπο (5895 μ.) είναι η υψηλότερη της Αφρικής, που συνδέεται με αυχένα με τη δεύτερη τη Μαβένσι (5.355 μ.). Η Κίμπο είναι κρατήρας ηφαιστείου που βαίνει σε οριστική σβέση, η δε Μοβένσι είναι επίσης κρατήρας σβησμένου ηφαιστείου, άλλοτε ψηλότερη που έχασε μέρος του ύψους της από διάβρωση. Και οι δύο αυτές κορυφές καλύπτονται από παγετώνες, που είναι και οι μοναδικοί περί τον Ισημερινό.

Ο παγετώνας της κορυφής Κίμπο κατεβαίνει μέχρι τα 4.900 μέτρα. Οι χαμηλότερες ζώνες του όρους από ύψος 3000 μέχρι 2000 μέτρα καλύπτονται από παρθένα δάση, ενώ οι ακόμη χαμηλότερες σχηματίζουν εξαιρετικές εκτάσεις καλλιέργειας.

Το Κιλιμάντζαρο ως μεμονωμένο επιβλητικό ορεινό κώνο αντίκρισαν πρώτοι οι Ευρωπαίοι ιεραπόστολοι Ρέμπαν και Κράπφ το 1848. Ακολούθησαν από τότε πολλές αποστολές για την αναγνώριση και εξερεύνησή του. Νεότερες αποστολές διαπίστωσαν πως οι παγετώνες του Κιλιμάντζαρου, από τους οποίους τροφοδοτούνται πολλοί ποταμοί της ανατολικής Αφρικής, ακόμη και ο Νείλος, συνεχώς μειώνονται. 

Κιλιμάντζαρο

Ζωή των ζώων
------------

Ελέφαντες στο Εθνικό Πάρκο Αμποσέλι με φόντο το Κιλιμάντζαρο
Τα μεγάλα ζώα είναι σπάνια στο Κιλιμάντζαρο και είναι συχνότερα στα δάση και στα χαμηλότερα τμήματα του βουνού. Οι ελέφαντες και οι αφρικανικοί βούβαλοι είναι από τα ζώα που μπορεί να είναι δυνητικά επικίνδυνα για τους πεζοπόρους. Έχουν επίσης αναφερθεί μπουσμπόκ, χαμαιλέοντες, ντικ-ντικ, κεφαλοφίνες, μαγκούστες, νεκταρινιίδες και φακόχοιροι. Οι ζέβρες και οι ύαινες έχουν παρατηρηθεί σποραδικά στο οροπέδιο της Σίρα.

Συγκεκριμένα είδη που συνδέονται με το βουνό περιλαμβάνουν τη *μυγαλή του Κιλιμάντζαρου* και τον χαμαιλέοντα *Kinyongia tavetana*.

Πηγές
-----

* *Νεώτερον Εγκυκλοπαιδικόν Λεξικον Ηλίου* τ. 10ος, σ. 710

Παραπομπές
----------

1. ↑  *Μνημείο Παγκόσμιας Κληρονομιάς*. 403.
2. ↑  «Kilimanjaro & East Africa: A Climbing and Trekking Guide (2nd Edition)». (Αγγλικά) *Kilimanjaro & East Africa: A Climbing and Trekking Guide (2nd Edition)*. 2006. σελ. 114.
3. ↑  Cameron M. Burns (2006). *Kilimanjaro & East Africa: A Climbing and Trekking Guide*. The Mountaineers Books. σελ. 50. ISBN 978-0-89886-604-9.
4. ↑  «Crocidura monax». *IUCN Red List of Threatened Species*. International Union for Conservation of Nature and Natural Resources. Ανακτήθηκε στις 15 Αυγούστου 2015.
5. ↑  «Kinyongia tavetana (STEINDACHNER, 1891)». *The Reptile Database*. Zoological Museum Hamburg. Ανακτήθηκε στις 15 Αυγούστου 2015.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Επτά Κορυφές |
| --- |
|  |
| Ασία | 
* **Έβερεστ** (8.848 μ)
 |
|  |
| Νότια Αμερική | 
* **Ακονκάγκουα** (6.962 μ)
 |
|  |
| Βόρεια Αμερική | 
* **Ντενάλι (ΜακΚίνλεϊ)** (6.198 μ)
 |
|  |
| Αφρική | 
* **Κιλιμάντζαρο** (5.893 μ)
 |
|  |
| Ευρώπη | 
* **Ελμπρούς** (5.642 μ)
* ή **Λευκό Όρος (Μον Μπλαν)** (4.810 μ)
 |
|  |
| Ανταρκτική | 
* **Όρος Βίνσεν** (4.892 μ)
 |
|  |
| Αυστραλία (υφαλοκρηπίδα) | 
* **Πούντσακ Τζάγια** (4.884 μ)
* ή **όρος Βίλχελμ** (4.509 μ)
 |
|  |
| Αυστραλία | 
* **Όρος Κοσιούσκο** (2.228 μ)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 237690549
* GND: 4030530-2
* BNF: cb12216301m (data)
* NKC: ge379508

 |

 |